Tatt for villmannskjøring på parkeringsplass og fyllekjøring med hjullaster
Det er Rana.no som først forteller om den oppsiktsvekkende kjøreturen ved parkeringsplassen ved Korgen vertshus i Hemnes. To personer ble i natt pågrepet utenfor Korgen vertshus, mistenkt for ruspåvirket kjøring. Først med bil, og deretter med en hjullaster. Det hele startet med at det ble rapportert om at det lå en veltet bil på parkeringsplassen utenfor vertshuset i Korgen. Frikjent for Segway-fyllekjøringAmbulansepersonell og politi kom til stedet rundt klokken fem natt til lørdag. Der fant de en veltet bil og spor etter villmannskjøring, men ingen personer, opplyser politiet. – Men så kom to karer i en hjullaster kjørende inn i regnestykket, forteller operasjonsleder ved Nordland politidistrikt, Kai Eriksen til Rana.no. – Det viste seg rimelig raskt at det var de to som hadde bedrevet kjøringen på parkeringsplassen, som hadde hentet en hjullaster. Denne skulle de bruke til å velte bilen tilbake, sier Eriksen til nettavisen. – Hvordan de hadde fått tak i en hjullaster, om de disponerte en hjullaster eller hadde stjålet, det vil den videre etterforskningen vise, sier Eriksen, som kommenterer at det ikke var noen tvil om det var snakk om ruspåvirket kjøring. Mann tatt for promillekjøring i 164 km/tBegge de to mennene ble pågrepet og satt i arrest på Mo, siktet for ruspåvirket kjøring med både bil og hjullaster. Bevissikring er iverksatt. – Og så vil de bli avhørt utpå lørdagen, når de er i stand til det, sier Kai Eriksen. Som påpeker at heldigvis ble ingen personer skadet som følge av kjøringen.
Natt til lørdag kom to unge menn kjørende i en hjullaster for å snu bilen de hadde veltet. Der sto politiet og ventet.